Henry sendte Arsenal til den syv-én-de himmel
Arsenal hadde scoret seks ganger. På tribunen fikk hjemmefansen på Emirates endelig noe å juble for. Kampen var på overtid. Da satte supporteryndlignen Thierry Henry i gang en kjapp kontring, spilte videre til sin gamle rekkekamerat Robin van Persie, fikk igjen ballen på 13 meter - og skjøt. Ballen skiftet riktignok retning i en forsvarer, men trillet deretter i målet bak Blackburns keeper.Arsenal hadde ikke vunnet en seriekamp i 2012 før møtet bunnlaget Blackburn i ettermiddag. Men mot Morten Gamst Pedersens arbeidsgiver kom ketsjupeffekten umiddelbart: Det tok bare halvannet minutt før Robin van Persie hadde sendt Arsenal opp i føringen.Etter scoringen gikk det bare én vei - bortsett fra et blaff da Morten Gamst Pedersen ladet skuddfoten etter en drøy halvtime. På direkte frispark skrudde nordmannen ballen nydelig rundt muren og opp i hjørnet bak keeper Wojciech Szczesny. - Keeper er på den, og man kan diskutere om han burde tatt den. Men jeg velger å rose Gamst i stedet, sier TV 2-ekspert Petter Myhre. CNN-profilen Piers Morgan er ihuga Arsenal-supporter, og skrev følgende på Twitter retter etter scoringen: «That was a brilliant free-kick. Damn you Pedersen».Dette er langt i fra første gang venstrefoten til Morten Gamst Pedersen gjør seg bemerket på fotballøya.Ifølge statistikktjeneste Opta har ingen spillere i Premier League scoret så mange ganger på frispark de siste seks årene. - Det står det respekt av, sier Claus Lundekvam - som selv spilte 12 sesonger for Southampton.Men Blackburn var sjanseløse lørdag ettermiddag. Minutter etter frisparkmålet til Gamst Pedersen, så scoret Van Persie på nytt. Deretter var det 18-åringen Alex Oxlade-Chamberlain sin tur. Han rundet keeper og noterte seg for sitt første seriemål for Arsenal.De maktet aldri å ta opp kampen etter hvilen. Da det hele var over hadde Chamberlain scoret to ganger, Van Persie tre - og Arsenal vant endelig i Premier League igjen. Blackburn ligger nå nest sist på tabellen.
(Arsenal-Blackburn 7-1) Festen var for lengst i gang for et hardt presset Arsenal-lag. Da kom Thierry Henry (34) inn og toppet det hele.